ACORDURI DE GARANȚIE LIMITATĂ ȘI DE LICENȚĂ PENTRU SOFTWARE

CITIȚI CU ATENȚIE ÎNAINTE DE A UTILIZA ȘI DE A INSTALA ACEST PROGRAM SOFTWARE SAU DE A UTILIZA ACEST PRODUS: PRIN UTILIZAREA ACESTUI PROGRAM SOFTWARE SAU A ACESTUI PRODUS, SUNTEȚI DE ACORD SĂ RESPECTAȚI TOȚI TERMENII ȘI TOATE CONDIȚIILE ACESTOR ACORDURI DE GARANȚIE LIMITATĂ ȘI LICENȚĂ PENTRU SOFTWARE.  DACĂ NU SUNTEȚI DE ACORD, NU INSTALAȚI, NU COPIAȚI, NU DESCĂRCAȚI PROGRAMUL SOFTWARE ȘI NU UTILIZAȚI ÎN ALT MOD PRODUSUL.   DACĂ NU SUNTEȚI DE ACORD CU TERMENII ACESTOR ACORDURI DE GARANȚIE LIMITATĂ ȘI DE LICENȚĂ, RESTITUIȚI IMEDIAT PRODUSUL NEUTILIZAT ȘI SOLICITAȚI RAMBURSAREA SUMEI PLĂTITE.  DACĂ INSTALAȚI ACEST PROGRAM SOFTWARE SAU ACEST PRODUS PENTRU A FI UTILIZAT DE TERȚI, SUNTEȚI DE ACORD SĂ INFORMAȚI UTILIZATORII CĂ FOLOSIREA PROGRAMULUI SOFTWARE SAU A PRODUSULUI INDICĂ ACCEPTAREA ACESTOR TERMENI.

ACTUALIZĂRI FIRMWARE
ACTUALIZĂRILE FIRMWARE POT MODIFICA SETĂRILE IMPRIMANTEI ȘI POT DUCE LA NEFUNCȚIONAREA PRODUSELOR, CONSUMABILELOR, COMPONENTELOR, MATERIALELOR (PRECUM TONERELE ȘI CERNELURILE), A SOFTWARE-ULUI SAU A INTERFEȚELOR CONTRAFĂCUTE ȘI/SAU NEAUTORIZATE.

ACORD PRIVIND IMPRIMANTA.  Vă rugăm să citiți înainte de a deschide: Prin deschiderea pachetului, instalarea software-ului pentru dispozitivul de imprimare sau utilizarea produselor din interior, confirmați acceptarea acestor termeni contractuali:  Această imprimantă este concepută să funcționeze numai cu consumabile originale fabricate de producător și sunteți de acord să utilizați consumabile originale fabricate de producător cu această imprimantă.  Consumabilele instalate în interiorul imprimantei se supun restricției de a fi utilizate o singură dată și de a fi returnate numai producătorului original pentru recondiționare sau reciclare. Consumabile fără limită de unică utilizare sunt disponibile prin intermediul producătorului original și pot fi recondiționate de dvs. sau de o terță parte aceasta reprezintă singura alternativă de utilizare a consumabilelor cu imprimanta. 

ACORD PRIVIND CONSUMABILELE.  Vă rugăm să citiți înainte de a deschide: Prin deschiderea acestui pachet, acceptați următorii termeni contractuali. Consumabilele din interior: (1) se comercializează la un preț special, cu condiția să fiți de acord să utilizați consumabilele o singură dată și să le returnați numai producătorului original pentru recondiționare sau reciclare după utilizarea acestora și (2) nu vor mai funcționa după atingerea sfâr?itului duratei de via?ă estimate de producătorul original (o cantitate variabilă de toner ar putea să rămână atunci când este necesară înlocuirea).  Consumabile fără limită de unică utilizare sunt disponibile prin intermediul producătorului original.  Dacă nu acceptați aceste condiții, returnați consumabilele nedeschise punctului de vânzare.

Acest Acord de garanție limitată și de licență pentru software ("Acord de licență pentru software") este un acord legal între dvs. (ca persoană individuală sau ca unică entitate) și dezvoltatorul dispozitivului de imprimare pe care l-ați achiziționat ("Licențiatorul") care, cu excepția cazului în care produsul sau Programul software furnizat de Licențiator fac obiectul unui acord scris de licență pentru software între dvs. și Licențiator sau furnizorii săi, guvernează utilizarea de către dvs. a oricărui Program software instalat sau furnizat de Licențiator pentru a fi utilizat împreună cu produsul furnizat de Licențiator.  Termenul "Program software" include instrucțiuni executabile pe un computer, conținut audio/vizual (cum ar fi imagini și înregistrări) și suportul fizic aferent, materiale imprimate și documentație în format electronic, fie încorporate în produsul furnizat de Licențiator, fie distribuite împreună cu acesta sau pentru utilizarea sa. Furnizorii Licențiatorului vor fi considerați beneficiari terță parte ai acestui Acord.

1.     DECLARAȚIE DE GARANȚIE LIMITATĂ PENTRU SOFTWARE.   Licențiatorul garantează că suportul fizic (de exemplu, discheta sau CD-ul) pe care este furnizat Programul software (dacă este cazul) nu prezintă defecte de material și manoperă, în condiții normale de utilizare, pe durata perioadei de garanție.  Perioada de garanție este de nouăzeci (90) de zile și începe la data când Programul software este livrat utilizatorului final original. Această garanție limitată este valabilă numai pentru suportul fizic al Programului software achiziționat nou de la Licențiator sau de la un Agent comercial ori Distribuitor autorizat al Licențiatorului.  Licențiatorul va înlocui Programul software în cazul în care se stabilește că suportul fizic nu este în conformitate cu această garanție limitată.  

2.     EXONERARE DE RĂSPUNDERE ȘI LIMITAREA GARANȚIILOR.  ÎN LIMITA MAXIMĂ PERMISĂ DE LEGISLAȚIA ÎN VIGOARE, LICENȚIATORUL ȘI FURNIZORII SĂI FURNIZEAZĂ PROGRAMUL SOFTWARE "CA ATARE" ȘI SUNT EXONERAȚI PRIN PREZENTA DE ORICE ALTE GARANȚII ȘI CONDIȚII, EXPRESE SAU IMPLICITE, INCLUSIV, DAR FĂRĂ SĂ SE LIMITEZE LA ACESTEA, PENTRU TITLUL DE PROPRIETATE, NEÎNCĂLCAREA PREVEDERILOR LEGALE, VANDABILITATEA ȘI ADECVAREA LA UN ANUMIT SCOP, PRECUM ȘI ABSENȚA VIRUȘILOR, TOATE ÎN LEGĂTURĂ CU PROGRAMUL SOFTWARE.  LICENȚIATORUL:  (x) NU ÎȘI ASUMĂ NICIO RĂSPUNDERE PENTRU CALITATEA PROGRAMULUI SOFTWARE ȘI (y) NU ÎȘI ASUMĂ NICIO RĂSPUNDERE PENTRU ADECVAREA PROGRAMULUI SOFTWARE LA UN ANUMIT SCOP ÎN CARE L-AȚI PUTEA ACHIZIȚIONA, CU EXCEPȚIA PREVEDERILOR DIN ACEASTĂ EXONERARE DE RĂSPUNDERE.

	Acest Acord trebuie citit în conjuncție cu anumite prevederi legale care pot fi în vigoare la un moment dat și care implică garanții sau condiții ori impun obligații pentru Licențiator, care nu pot fi excluse sau modificate.  În cazul în care se aplică orice astfel de prevederi, în măsura în care Licențiatorul are posibilitatea, Licențiatorul își limitează prin prezenta răspunderea pentru încălcarea unor astfel de prevederi la una dintre următoarele variante:  furnizarea unei copii înlocuitoare a Programului software sau plata sumei mai mari dintre următoarele: prețul plătit pentru Programul software sau cinci dolari S.U.A. (ori echivalentul în moneda locală).  

	Programul software poate să includă linkuri de Internet spre alte aplicații software și/sau site-uri de Internet găzduite și administrate de terțe părți neafiliate cu Licențiatorul.  Confirmați și sunteți de acord că Licențiatorul nu este responsabil în niciun fel pentru găzduirea, funcționarea, administrarea, întreținerea sau conținutul unor astfel de aplicații software și/sau site-uri de Internet.


3.     LIMITAREA DESPĂGUBIRILOR.  ÎN LIMITA MAXIMĂ PERMISĂ DE LEGISLAȚIA ÎN VIGOARE, ÎNTREAGA RĂSPUNDERE A LICENȚIATORULUI, ÎN CONDIȚIILE ACESTUI ACORD DE LICENȚĂ PENTRU SOFTWARE, ESTE LIMITATĂ ÎN MOD EXPRES LA CEA MAI MARE VALOARE DINTRE SUMA PLĂTITĂ PENTRU PROGRAMUL SOFTWARE SAU CINCI DOLARI SUA (ORI ECHIVALENTUL ÎN MONEDA LOCALĂ).  SINGURUL MOD DE SOLUȚIONARE A ORICĂRUI LITIGIU CU LICENȚIATORUL, ÎN CONDIȚIILE ACESTUI ACORD DE LICENȚĂ PENTRU SOFTWARE, ESTE RECUPERAREA UNEIA DINTRE ACESTE SUME, DUPĂ A CĂROR PLATĂ, LICENȚIATORUL VA FI EXONERAT ȘI ELIBERAT DE ORICE ALTE RĂSPUNDERI SAU OBLIGAȚII FAȚĂ DE DVS.  

ÎN NICIO SITUAȚIE, LICENȚIATORUL, FURNIZORII, AFILIAȚII SAU DISTRIBUITORII SĂI NU VOR RĂSPUNDE PENTRU NICIO PAGUBĂ SPECIALĂ, SUBSECVENTĂ, INDIRECTĂ, EXEMPLARĂ, PUNITIVĂ SAU INCIDENTĂ (INCLUSIV, DAR FĂRĂ A SE LIMITA LA, PROFITURI SAU VENITURI PIERDUTE, ECONOMII PIERDUTE, ÎNTRERUPERI ALE UTILIZĂRII SAU ORICE PIERDERI, LIPSĂ DE ACURATEȚE SAU DETERIORĂRI ALE DATELOR SAU ÎNREGISTRĂRILOR, PENTRU PRETENȚII ALE TERȚILOR SAU PENTRU PAGUBE DE PROPRIETATE REALĂ SAU MATERIALĂ, PENTRU NEPĂSTRAREA CONFIDENȚIALITĂȚII) ÎN LEGĂTURĂ CU PROGRAMUL SOFTWARE, INCLUSIV, DAR FĂRĂ A SE LIMITA LA ORICE ASTFEL DE PAGUBE REZULTATE DIN (a) UTILIZAREA ORI INCAPACITATEA DE A UTILIZA PROGRAMUL SOFTWARE, (b) COSTUL ACHIZIȚIONĂRII DE SOFTWARE ÎNLOCUITOR SAU (c) ACCESUL NEAUTORIZAT LA SAU ALTERAREA CONȚINUTULUI, INDIFERENT DE NATURA PRETENȚIEI, INCLUSIV, DAR FĂRĂ A SE LIMITA LA ÎNCĂLCAREA GARANȚIEI SAU A CONTRACTULUI, DELICTE (INCLUSIV NEGLIJENȚĂ SAU RĂSPUNDERE STRICTĂ), CHIAR DACĂ LICENȚIATORUL SAU FURNIZORII, FILIALELE SAU DISTRIBUITORII SĂI AU FOST INFORMAȚI DESPRE POSIBILITATEA UNOR ASEMENEA PAGUBE ORI PENTRU ORICE PRETENȚIE FORMULATĂ DE DVS. ÎN BAZA UNEI PRETENȚII A UNUI TERȚ, CU EXCEPȚIA SITUAȚIEI ÎN CARE ACEASTĂ EXCLUDERE A PAGUBELOR ESTE DETERMINATĂ CA FIIND NULĂ DIN PUNCT DE VEDERE LEGAL.  LIMITĂRILE DE MAI SUS SE APLICĂ INDIFERENT DACĂ DESPĂGUBIRILE MENȚIONATE MAI SUS NU ÎȘI ATING SCOPUL LOR ESENȚIAL.

UNELE JURISDICȚII NU PERMIT EXCLUDEREA ANUMITOR GARANȚII SAU RESTRICȚIONAREA ORI EXCLUDEREA RĂSPUNDERII PENTRU DAUNELOR SUBSECVENTE SAU INCIDENTE.  PRIN URMARE, ESTE POSIBIL CA UNELE DINTRE SAU TOATE EXCLUDERILE ORI LIMITĂRILE DE MAI SUS SĂ NU FIE VALABILE ÎN CAZUL DVS. ȘI ESTE POSIBIL SĂ AVEȚI ALTE DREPTURI.


4.     ACORDAREA LICENȚEI.  Licențiatorul vă acordă următoarele drepturi, cu condiția să respectați toți termenii și toate condițiile din acest Acord de licență pentru software:
a.	Utilizare.  Aveți dreptul să Utilizați o singură (1) copie a acestui Program software.  Termenul "Utilizare" înseamnă stocarea, încărcarea, instalarea, executarea sau afișarea Programului software.  Nu aveți dreptul să separați componentele Programului software pentru utilizare pe mai multe computere.  Sunteți de acord că nu veți Utiliza Programul software, în întregime sau parțial, în nicio manieră care are efect de ignorare, modificare, eliminare, ascundere, alterare sau reducere a importanței aspectului vizual al oricăror notificări referitoare la mărci comerciale, nume comerciale, ambalaje comerciale sau drepturi intelectuale, care apar pe ecranul computerului, generate în mod normal de Programul software sau ca rezultat al acestuia.
b.	Copiere. Aveți dreptul să realizați o singură (1) copie a Programului software, numai în scop de copiere de rezervă, arhivare sau instalare, cu condiția ca respectiva copie să conțină toate notificările originale proprii Programului software.  Nu aveți dreptul să copiați Programul software în nicio rețea publică sau distribuită.


5.     REZERVAREA DREPTURILOR. Programul software, inclusiv toate fonturile, este protejat prin drepturi de autor și este proprietatea Licențiatorului și/sau a furnizorilor săi.  Licențiatorul își rezervă toate drepturile care nu v-au fost acordate în mod expres prin acest Acord de licență pentru software.


6.     FREEWARE.  În ciuda termenilor și a condițiilor din acest Acord de licență pentru software, întregul Program software sau orice parte a sa care constituie software furnizat cu licență publică de către terți ("Freeware") vă este oferit sub licență, în conformitate cu termenii și condițiile acordului de licență pentru software care însoțește asemenea Freeware, indiferent dacă acesta este sub formă de acord separat, licență furnizată în interiorul ambalajului produsului sau termeni de licență în format electronic în momentul descărcării sau instalării.  Utilizarea Freeware-ului de către dvs. va fi guvernată în întregime de termenii și condițiile unei asemenea licențe.


7.     LIMITARE PRIVIND REFACEREA PROGRAMULUI SURSĂ.  Nu aveți dreptul să modificați, să decriptați, să refaceți programul sursă, să dezasamblați, să decompilați sau să transformați în alt mod Programul software ori să ajutați sau să facilitați altora astfel de acțiuni, cu excepția și în limita situațiilor permise în mod expres de legislația în vigoare în scopuri de interoperabilitate, de corectare a erorilor și de testare a securității.  Dacă aveți astfel de drepturi legale, veți notifica Licențiatorul în scris despre orice intenție de refacere a programului sursă, dezasamblare sau decompilare.  Nu aveți dreptul să decriptați Programul software, în afară de situația în care acest lucru este necesar pentru Utilizarea legală a Programului software.


8.     TRANSFER.  Aveți dreptul să transferați Programul software către un alt utilizator final.  Orice transfer trebuie să includă toate componentele software, suporturile fizice, materialele imprimate și acest Acord de licență pentru software și nu aveți dreptul să păstrați copii ale Programului software sau ale componentelor sale.  Nu este permis transferul indirect, cum ar fi concesionarea.  Înainte de transfer, utilizatorul final care primește Programul software transferat trebuie să accepte toți termenii din acest Acord de licență pentru software.  În momentul transferării Programului software, licența dvs. încetează în mod automat.  Nu aveți dreptul să închiriați, să sub-licențiați sau să cesionați Programul software, cu excepția situațiilor prevăzute în acest Acord de licență pentru software.


9.     UPGRADE-URI.  Pentru a utiliza un Program software identificat ca upgrade, trebuie să aveți mai întâi licența pentru Programul software original, identificat de Licențiator ca fiind eligibil pentru upgrade.  După upgrade, nu aveți dreptul să utilizați în continuare Programul software original, care a format baza eligibilității pentru upgrade.


10.     SOFTWARE SUPLIMENTAR.  Acest Acord de licență pentru software se aplică și actualizărilor sau componentelor suplimentare ale Programului software original furnizate de Licențiator, cu excepția situației în care Licențiatorul stabilește alte condiții cu privire la actualizarea sau componenta suplimentară.


11.     DURATĂ.  Acest Acord de licență pentru software devine valabil în momentul acceptării și continuă să fie valabil până la reziliere sau respingere.  Aveți posibilitatea să respingeți sau să reziliați în orice moment această licență, distrugând toate copiile Programului software, împreună cu toate modificările, documentația și părțile îmbinate în orice formă sau procedând în orice alt mod descris în acest document.  Licențiatorul poate să anuleze prin notificare licența pe care o aveți, dacă nu respectați vreun termen din acest Acord de licență pentru software.  În situația unei astfel de rezilieri, sunteți de acord să distrugeți toate copiile Programului software, împreună cu toate modificările, documentația și părțile îmbinate în orice formă.  

12.     TAXE.  Sunteți de acord că sunteți responsabil pentru plata oricăror taxe care includ, fără limitări, orice taxe pentru bunuri, servicii și proprietăți personale, rezultate din acest Acord de licență pentru software sau din Utilizarea Programului software.  


13.     LIMITĂRI ALE ACȚIUNILOR.  Niciuna dintre părți nu poate intenta niciun proces, indiferent de formă, pe baza acestui Acord de licență pentru software, după mai mult de doi ani de la apariția cauzei procesului, cu excepția situațiilor prevăzute de legislația în vigoare.  


14.     LEGISLAȚIA ÎN VIGOARE.  Dacă ați achiziționat acest produs într-un stat membru al Uniunii Europene, legile statului respectiv vor guverna interpretarea acestui Acord de licență pentru software și toate pretențiile survenite în baza acestuia, indiferent de alegerea legislației oricărei alte jurisdicții.  Dacă ați achiziționat acest produs în orice alt stat, legile din Commonwealth of Kentucky, Statele Unite ale Americii, vor guverna interpretarea acestui Acord de licență pentru software și toate pretențiile survenite în baza acestuia, indiferent de alegerea legislației oricărui alt stat. Convenția ONU cu privire la Contractele pentru Vânzarea Internațională de Bunuri nu se aplică.

15.     UTILIZATORI FINALI GUVERNAMENTALI. Programul software și întreaga documentație asociată constituie "Elemente comerciale", așa cum este definit acest termen în Titlul 48 al C.F.R., la punctul 2.101, "Software pentru computere" și "Documentație privind software-ul comercial pentru computere", așa cum sunt utilizați acești termeni în Titlul 48 al C.F.R., la punctul 12.212, sau în Titlul 48 al C.F.R., la punctul 227.7202, după caz.  În conformitate cu Titlul 48 al C.F.R., punctul 12.212, sau cu Titlul 48 al C.F.R., punctele de la 227.7202-1 până la 227.7207-4, după caz, Software-ul comercial pentru computere și Documentația privind Software-ul comercial se acordă sub licență utilizatorilor finali din cadrul Guvernului S.U.A. (a) numai ca Elemente comerciale și (b) numai cu acele drepturi care sunt acordate tuturor utilizatorilor finali în baza termenilor și a condițiilor aplicabile.


16.     CONSIMȚĂMÂNT PRIVIND PROCESAREA ȘI TRANSFERUL DATELOR. Sunteți de acord să respectați toate legile și reglementările aplicabile, inclusiv, dar fără a se limita la, legile referitoare la colectarea și utilizarea datelor personale. Sunteți de acord cu faptul că Licențiatorul, filialele și agenții săi au dreptul să colecteze și să proceseze informații (inclusiv orice date cu caracter personal) pe care le oferiți sau care sunt colectate ori generate de Programul Software în legătură cu: (i) orice servicii de asistență prestate privind Programul Software și solicitate de dvs., (ii) activarea oricărei funcționalități a Programului Software sau a serviciilor oferite de Licențiator sau (iii) permiterea Licențiatorului să presteze orice alte servicii în legătură cu Programul Software pe care dvs. și Licențiatorul le agreați. Licențiatorul este de acord să proceseze informațiile numai în măsura necesară pentru a oferi astfel de servicii sau pentru a activa funcționalitatea Programului Software. Exprimați faptul că, în legătură cu orice date personale, Licențiatorului îi este permis să acceseze, în conformitate cu acest Acord pe care l-ați obținut sau îl veți obține: (a) orice consimțământ din partea titularilor de date și/sau (b) orice alte permisiuni sau autorizații în legătură cu prelucrarea datelor cu caracter personal care sunt solicitate de legislația aplicabilă. Sunteți de acord cu faptul că Licențiatorul are dreptul să transfere informațiile dvs. în Statele Unite ale Americii sau în alte țări, în scopul procesării lor conform acestei secțiuni.

17.     RESTRICȚII LA EXPORT.  Nu aveți dreptul (a) să achiziționați, să expediați, să transferați sau să reexportați, în mod direct ori indirect, Programul software sau orice alt produs derivat direct, fără să respectați legislația de export în vigoare sau (b) să permiteți ca Programul software să fie utilizat în niciun alt scop interzis de astfel de legi de export, inclusiv și fără a se limita la, proliferarea armelor nucleare, chimice sau biologice.


18.     ACORD DE CONTRACTARE ELECTRONICĂ.  Dvs. și Licențiatorul acceptați ca acest Acord de licență pentru software să fie sub formă electronică.  Aceasta înseamnă că prin descărcarea, instalarea și/sau utilizarea Programului software, acceptați termenii și condițiile din acest Acord de licență pentru software și confirmați că procedați astfel cu intenția de a "semna" un contract cu Licențiatorul.


19.     CAPACITATEA ȘI AUTORITATEA DE CONTRACTARE.  Declarați că sunteți o persoană cu vârsta legală de majorat valabilă în locația în care semnați acest Acord de licență pentru software și, dacă este cazul, că sunteți autorizat corespunzător de angajator sau de director să încheiați acest contract.


20.     ACORD INTEGRAL.	Acest Acord de licență pentru software (inclusiv orice adăugare sau amendament la acest Acord de licență pentru software, incluse împreună cu Programul software) reprezintă întregul acord dintre dvs. și Licențiator privind Programul software.  Cu excepția situațiilor în care acest document prevede altfel, acest Acord de licență pentru software prevalează față de toate celelalte comunicări, propuneri și declarații verbale sau scrise, anterioare ori actuale, referitoare la Programul software sau la orice alt subiect tratat în acest Acord de licență pentru software (cu excepția situației în care termenii externi de acest fel nu intră în conflict cu termenii din acest Acord de licență pentru software ori cu alt acord scris semnat între dvs. și Licențiator în legătură cu utilizarea de către dvs. a Programului software).  În situația în care orice politici sau programe ale Licențiatorului, stabilite pentru servicii de asistență, sunt în conflict cu termenii din acest Acord de licență pentru software, au prioritate termenii din acest Acord de licență pentru software.
În ciuda celor mai sus menționate, software-ul aflat în proprietatea Oracle America, Inc. se supune Termenilor suplimentari ai licenței pentru software de la Oracle America, Inc., conform prevederilor de mai jos.


21.     ADDITIONAL LICENSE TERMS FOR ORACLE AMERICA, INC. SOFTWARE

Printers with 4.3 inch (10.9 cm), 7 inch (17.8 cm), and 10 inch (25.4 cm) touch screen panels contain software licensed form Oracle America, Inc. and are subject to additional terms, as indicated below.

In addition to the foregoing, with respect to any Oracle America, Inc. ("Oracle") software licensed hereunder, the following terms apply:

1. Java Technology Restrictions.  You are prohibited from creating, modifying, or changing the behavior of classes, interfaces, or subpackages that are in any way identified as "Java", "Javax", "Sun" or similar convention as specified by Oracle in any naming convention designation.

2. Trademarks and Logos. You shall acknowledge that Oracle owns the Java trademark and all Java-related trademarks, logos and icons including the Coffee Cup and Duke ("Java Marks") and agree to: (a) comply with the Java Trademark Guidelines at http://www.oracle.com/us/legal/third-party-trademarks/index.html; (b) not do anything harmful to or inconsistent with Oracle's rights in the Java Marks; and (c) assist Oracle in protecting those rights, including assigning to Oracle any rights acquired by the End User in any Java Mark.

3. Source Code. The Programs may contain source code that, unless expressly licensed for other purposes, is provided solely for reference purposes pursuant to the terms of the End User License Agreement.

4. Third Party Code. Additional copyright notices and license terms applicable to portions of the Programs are set forth in the THIRDPARTYLICENSEREADME.txt file.

5. Commercial Features.  Use of the Commercial Features for any commercial or production purpose requires a separate license from Oracle.  "Commercial Features" means those features identified in Table 1-1 (Commercial Features In Java SE Product Editions) of the Program Documentation accessible at "http://www.oracle.com/technetwork/java/javase/documentation/index.html."

MICROSOFT CORPORATION NOTICES

1.  This product may incorporate intellectual property owned by Microsoft Corporation.  The terms and conditions upon which Microsoft is licensing such intellectual property may be found at http://go.microsoft.com/fwlink/?LinkId=52369.

2.  This product is based on Microsoft Print Schema technology.  You may find the terms and conditions upon which Microsoft is licensing such intellectual property at http://go.microsoft.com/fwlink/?LinkId=83288.

EU4-0148-RO
